|09-25-2010, 11:20 AM||رقم المشاركة : 1|


حول شروط القبول في الدراسات العليا 2010-2011
مثل متعرفون فالوزارة وضعت شروط جديدة للقبول
وبعيدا عن النقاش العقيم الدائر حول وضع هذي الشروط هل كان مناسب ام غير مناسب علما ان كل المعاهد الي انفتحت داخل القطر لنيل الشهادات العالمية تفتقر للكثير و تملك الكثير الاخر
المهم النا كطلبة حدايق نحير بالشهادات الي تريدها الوزارة من عدنا حتى نقدم للدراسات
علما ان هناك اخبار عن مفاجأة كبير غير التوفل و القيادة الحاسوب ضمن شروط القبول نسأل الله محد يروح بيها و يمد لسانة بالشهر السابع من يسمع الشروط
و كذلك في جامعة بغداد !!
لكن لكل حادث حديث
في هذا الموضوع اناقش وية الطلاب الي جربوا حظحهم بالامتحانات
شينصحونا ؟
شنو نمط الاسئلة في امتحان قيادة الحاسوب ؟
شنو الصعوبات ؟
شنو المراجع ؟
وبيكم البركة
تواصلكم يهمنا
المصدر: منتديات عراق السلام
التعديل الأخير تم بواسطة Nadine ; 09-25-2010 الساعة 11:49 AM .
|09-25-2010, 03:26 PM||رقم المشاركة : 2|


مساء الخير
موضوع مهم للنقاش لانه اثار جدل بالوسط الجامعي والطلابي تحديدا لان الامر يتعلق بمستقبلهم
وبغض النظر عن راينا بالشروط مناسبة لو غير مناسبة اني عندي تجربة رمضانية ( طبعا لانه كل احداث الامتحانات والروحة والجية واكمال النقص والصيام والحر الشديد ) صارت بشهر رمضان المبارك حتى الامتحان التنافسي
وبسبب عدم استقرار الشروط والضوابط واحتمال تغييرها باي لحظة( حسب اهواء البعض من المتنفذين الي الهم كلمة الناس يكولون مواني ) امتحنت توفل بشهر الخامس ونجحت الحمدلله وبقيت انتظر الشروط الي اجت بشرطي التوفل وال ic3
وبدت رحلة المعاناة بعد ما راجعت مركز الحاسبة جامعة بغداد - الجادرية وافتهمت انه الامتحان بي نوع من الصعوبة ولازم ادخل دورة 3 اسابيع واحتمال انجح واحتمال لا وبسبب التزاماتي ماكدرت ادخل دورة وقررت امتحن من دون دورة وحاولت احصل على نماذج للاسئلة تتوزع على المشتركين بالدورة بس للاسف كل الي التقيت بيهم طلعوا من محبي ( الانا ) ورفضوا اضطريت اروح للانترنت وحصلت على المنهج ونماذج الاسئلة والحمدلله دخلت امتحان ونجحت بالوحدة الاولى والثالثة ورسبت بالثانية عدت الامتحان ونجحت بيها
وبالنسبة لل ic3يتكون من 3 وحدات
الوحدة الاولى مبادئ الحاسوب وهاي سهلة اغلب المشتركين نجحوا بيها
الوحدة الثانية تطبيقات الحاسوب وهاي تتطلب خبرة بمجال العمل على الحاسوب وبرامجه وطبعا اني وكعت بيها اول مرة ونجحت ثاني امتحان لان خبرتي بالحاسوب على كد حاجته لشغلي
الوحدة الثالثة تطبيقات الانترنت هاي موصعبة كلش تتطلب شوية خبرة عن عالم النت ومايتعلق بيه يعني ياهو هوت شبكات مستخدمين ... الخ
واما التوفل فهومو بالصعوبة الي سمعنا عنها هو مجود يحتاج بسرعة بالاجابة وعدم التردد باختيار الجواب حتى لو كان خطا لان الوقت يحكم وخاصة القسم الاول ( الاصغاء) الي يحتاج منك تسمع المحادثة وبعدين تختار جواب من اربع خيارات باقل من دقيقة لازم تحل بيها لان راح يداهمك السوال الي بعده
والقسم الثاني قواعد لغة انكليزية
والقسم الثالث 5 قطع مختلفة علمية انسانية كل قطعة عليها 10 اسئلة
وطبعا كل قسم وقته محدد 45 دقيقة
واني انصح كل من ناوي يقدم السنة الجاية يروح من هسة يقدم ويضمن النجاح حتى يقدم وهو مرتاح قبل ميجي الصيف ويبدي ( اللود ) على المراكز الامتحانية ويصير بي مثل ماصار بينا التهينا نقرا توفل وحاسبات وتركنا التنافسي ولهذا السبب اني قدمت لجامعة النهرين رغم كوني خريج جامعة بغداد لانه مواد قسمي بالنهرين متخصصة والامتحان التنافسي بيها يتطلب عدد اقل من الكتب بس بجامعة بغداد امتحان عام يتطلب اقرا عدد كبير من الكتب بظرف اسبوع تقريبا
ولتصدكون هاي الهالة الاعلامية ومحاولة تصوير الامتحانات وكانها شبه مستحيلة النجاح اني اكول هي سهلة نسبيا بالنسبة للعلمي وبيها نوع من الصعوبة للانساني
واني تخصصي انساني وعبرت والحمدلله وطبعا بنهاية شهر 10 نتائج القبول
لاتنسوني من الدعاء لان ماعندي واسطة غير الله
وطبعا الي راح يدعيلي معزوم على غدة بمطعم سيسبان
والي ميدعي ميحصل غير لفة فلافل
كل الشكر على الموضوع الي اكثر من رائع
وتمنياتي لك وللجميع بدوام النجاح والموفقية
التعديل الأخير تم بواسطة عبدالعزيز العراقي ; 09-25-2010 الساعة 03:31 PM .
|09-25-2010, 07:40 PM||رقم المشاركة : 3|


ههههههههه
يابه انشالله امتياز
والله نورت علينه وسهلت بعض الامور
اني قدمت مرتين وفشلت
يكلون واسطه
هذي السنه اقدم والله كريم
بس ضمنت واسطه قويه
انشالله انجح
مشكور ياورد على الشرح الوافي
تحياتي الك ويار ب دووم النجاح
|أدوات الموضوع|
|انواع عرض الموضوع|


|دردشة عراقنا||دردشة عراقية|